Ο Εμανουέλ Ινσούα συμπλήρωσε επτά κίτρινες κάρτες με αυτή που δέχτηκε στον χθεσινό αγώνα του Παναθηναϊκού με τον ΠΑΟΚ στην Τούμπα (2-2).



Ο Αργεντινός αριστερός μπακ, που δεν έχει κιτρινιστεί μόνο σε ένα από τα οκτώ ματς που έχει αγωνιστεί (στην ήττα με 1-0 από την Ξάνθη στην Ριζούπολη), θα απουσιάσει από δύο από τα τέσσερα προσεχή ματς των «πράσινων».



Ο Γιώργος Δώνης θα πρέπει να αποφασίσει σε ποια δύο από τα παιχνίδια με ΑΕΚ (εντός), Παναιτωλικό (εκτός), Αστέρα Τρίπολης (εντός) και Βόλο (εκτός) θα εκτίσει την ποινή του ο Ινσούα. Ο προπονητής του «τριφυλλιού» θα λείψει σίγουρα από τον πάγκο την προσεχή Κυριακή μετά την αποβολή του στο φινάλε της αναμέτρησης.



Στο όριο των τριών καρτών βρίσκονται τρεις παίκτες, οι Σένκεφελντ, Δώνης και Πούγγουρας.